
საქართველოს პრეზიდენტის

ბრძანებულება №287

2002 წლის 11 ივნისი

ქ. თბილისი
ბორჯომის საერთაშორისო ფესტივალის „ხელოვნების ზეიმის“ დაარსების შესახებ

მიღებულ იქნეს საქართველოს სახელმწიფო კამერული ორკესტრის სამხატვრო ხელმძღვანელის ლიანა ისაკაძის წინადადება და:

1. 2002 წლიდან ბორჯომში დაარსდეს საერთაშორისო ფესტივალი „ხელოვნების ზეიმი“.

2. ფესტივალი გაიმართოს საქართველოს პრეზიდენტის მფარველობით.

3. ფესტივალის სამხატვრო ხელმძღვანელად დაინიშნოს საქართველოს სახელმწიფო კამერული ორკესტრის სამხატვრო ხელმძღვანელი ლიანა ისაკაძე.

4. ცნობად იქნეს მიღებული, რომ ფესტივალის დამფუძნებლები არიან „ლიანა ისაკაძის ფონდი – ხელოვნების კაპიტალი“ და საქართველოს მინისა და მინერალური წყლების კომპანია.

5. ბორჯომის პირველი საერთაშორისო ფესტივალი გახდეს გერმანიის ქალაქ დიტცენბახის საერთაშორისო მუსიკალური ფესტივალის პარტნიორი და გაიმართოს „ბორჯომი-დიტცენბახის საერთაშორისო ფესტივალის „ხელოვნების ზეიმის“ სახელწოდებით 2002 წლის 13-27 ივლისს.

6. დამტკიცდეს ფესტივალის დებულება (დანართი №1).

7. დამტკიცდეს ფესტივალის საორგანიზაციო კომისია (დანართი №2).

8. საქართველოს კულტურის სამინისტრომ (ს. გოგიბერიძე) ყოველწლიური ბიუჯეტის შედგენისას გაითვალისწინოს ფესტივალის ნაწილობრივი დაფინანსება.

9. საქართველოს ფინანსთა სამინისტრომ (მ. გოგიაშვილი) პირველი ფესტივალის მოსაწყობი ხარჯის ნაწილი 100 000 (ასი ათასი) ლარის ოდენობით (უცხოეთიდან მოწვეულ ფესტივალის მონაწილეთა ჰონორარი და მგზავრობის ხარჯი), თანახმად, №3 დანართით გან-საზღვრული ხარჯთა ნუსხისა, საქართველოს პრეზიდენტის ფონდიდან გამოუყოს საქართველოს კულტურის სამინისტროს ქართული პროფესიული მუსიკალური ხელოვნების განვითარების პროგრამის ნაწილში.

10. ბორჯომის რაიონის გამგეობამ (ვ. ასპანიძე) უზრუნველყოს ფესტივალისათვის ქალაქ-კურორტის მოწესრიგება.

11. საქართველოს საგარეო საქმეთა სამინისტრომ (ი.მენაღარიშვილი), შინაგან საქმეთა სამინისტრომ (კ. ნარჩემაშვილი), ტრანსპორტისა და კომუნიკაციების სამინისტრომ (მ. ადეიშვილი), სახელმწიფო საინფორმაციო სამსახურმა (კ. იმნაძე), საქტელერადიომაუწყებლობამ (ზ. შენგელია) და სხვა სახელმწიფო უწყებებმა ხელი შეუწყონ ფესტივალის ორგანიზატორებს მის მომზადებასა და სათანადო დონეზე გამართვაში.

ე. შევარდნაძე

ბორჯომის საერთაშორისო ფესტივალის „ხელოვნების ზეიმის“ დებულება ზოგადი დებულებანი

1. ბორჯომის საერთაშორისო ფესტივალი „ხელოვნების ზეიმი“ (შემდგომში – ფესტივალი) დაფუძნებულია „ლიანა ისაკაძის ფონდი – ხელოვნების კაპიტალის“ და საქართველოს მინისა და მინერალური წყლების კომპანიის მიერ.

2. ფესტივალი იმართება ყოველწლიურად ბორჯომის ხეობაში.

3. ფესტივალს ყოველწლიურად შეუძლია გაერთიანდეს ევროპის სხვადასხვა ქვეყნის ფესტივალებთან, რაც შესაბამისად აისახება მის დასახელებაში.

4. ფესტივალის სამხატვრო ხელმძღვანელია ლიანა ისაკაძე.

5. ფესტივალს ჰყავს საორგანიზაციო კომისია, რომელიც დამტკიცებულია პრეზიდენტის ბრძანებულებით.

6. ფესტივალის ძირითადი (წამყვანი) კოლექტივია საქართველოს სახელმწიფო კამერული ორკესტრი.

7. ფესტივალის პროგრამას შეიმუშავებს და ამტკიცებს სამხატვრო ხელმძღვანელი.

8. ფესტივალის ორგანიზაციული საკითხების მოგვარებისათვის პასუხისმგებელია „ლიანა ისაკაძის ფონდი–ხელოვნების კაპიტალი“, ხოლო ფინანსური უზრუნველყოფისათვის – საქართველოს კულტურის სამინისტრო და მინისა და მინერალური წყლების კომპანია.

9. ფესტივალის მოსაწყობად მოზიდული და მისი გამართვის შემდეგ შემოსული თანხების აკუმულირება ხდება დამფუძნებლის – „ლიანა ისაკაძის ფონდი – ხელოვნების კაპიტალის“ ანგარიშზე. 

ბორჯომი-დიტრენბახის I საერთაშორისო ფესტივალის „ხელოვნების ზეიმის“ საორგანიზაციო კომისიის შემადგენლობა

ავთანდილ ჯორბენაძე – საქართველოს სახელმწიფო მინისტრი, კომისიის თავმჯდომარე

ლიანა ისაკაძე – ფესტივალის სამხატვრო ხელმძღვანელი, კომისიის თანათავმჯდომარე

სესილი გოგიბერიძე – საქართველოს კულტურის მინისტრი, კომისიის თავმჯდომარის მოადგილე

მერაბ ადეიშვილი – საქართველოს ტრანსპორტისა და კომუნიკაციების მინისტრი

ნოდარ ამაღლობელი – საქართველოს პარლამენტის კულტურის, განათლების, მეცნიერებისა და სპორტის კომიტეტის თავმჯდომარე

ემზარ ასპანიძე – ბორჯომის რაიონის გამგებელი

უვე ბერკემერი – საქართველოს სახელმწიფო კამერული ორკესტრის მოწვეული საპატიო დირიჟორი

ორაკლი ბოკუჩავა – საქართველოს მინისა და მინერალური წყლების კომპანიის მენეჯერი

მირიან გოგიაშვილი – საქართველოს ფინანსთა მინისტრი

მარიამ დავითაშვილი – საქართველოს კამერული მუსიკის ცენტრის დირექტორი

ივანე ზოდელავა – ქ. თბილისის მერი

კობა იმედაშვილი – საქართველოს სახელმწიფო კანცელარიის კულტურის, მეცნიერების, განათლებისა და ახალგაზრდობის საქმეთა სამსახურის უფროსი

კახა იმნაძე – სახელმწიფო საინფორმაციო სამსახურის ხელმძღვანელი, საქართველოს პრეზიდენტის პრესმდივანი

ნინო კობახიძე – საქართველოს კულტურის მინისტრის პირველი მოადგილე

ირაკლი მენაღარაშვილი – საქართველოს საგარეო საქმეთა მინისტრი

თემურ მოსიაშვილი – საქართველოს პრეზიდენტის რწმუნებული სამცხე-ჯავახეთში

კობა ნარჩემაშვილი – საქართველოს შინაგან საქმეთა მინისტრი

ზურაბ ოიკაშვილი – საქართველოს კულტურის სამინისტროს ხელოვნებისა და მუზეუმების დეპარტამენტის დირექტორი

გიორგი ჟორდანია – საქართველოს სახელმწიფო კამერული ორკესტრის მთავარი დირექტორი

ჟაკ ფლერი – საქართველოს მინისა და მინერალური წყლების კომპანიის აღმასრულებელი დირექტორი

ნანა ქურდაგია – საქართველოს მინისა და მინერალური წყლების კომპანიის მენეჯერი

ზაზა შენგელია – საქტელერადიომაუწყებლობის თავმჯდომარე

ვაჟა შუბლაძე – საქართველოს კურორტებისა და ტურიზმის დეპარტამენტის თავმჯდომარე

გიორგი ცქიტიშვილი – საქართველოს კულტურის მინისტრის მოადგილე

მამუკა ხაზარაძე – საქართველოს მინისა და მინერალური წყლების კომპანიის პრეზიდენტი

ლევან ხუროძე – საქართველოს მინისა და მინერალური წყლების კომპანიის მარკეტინგის მენეჯერი

ბორჯომი-დიტცენბახის I საერთაშორისო ფესტივალის

„ხელოვნების ზეიმის“ (უცხოეთიდან მოწვეულ ფესტივალის მონაწილეთა ჰონორარი და მგზავრობის ხარჯი) ხარჯთა ნუსხა

– ალექსანდრე კორსანტია – ფორტეპიანო – S 500

– გაბრიელ ტაკინო – ფორტეპიანო (საფრანგეთი) – S 1000

– ივან მონიგეტი – ჩელო (შვეიცარია) – S 1000

– ვლადიმერ ტარასოვი და ჯაზ-ანსამბლი (ლიტვა) – S 4000

– რენე კაპიუშონი – ვიოლინო (საფრანგეთი) – S 500

– ვიქტორ პიკაიზენი – ვიოლინო (რუსეთი) – S 1500

– ანდრეს მუსტონენი – დირიჟორი (ესტონეთი) – S 800

– გრიგორი ჟისლინი – ალტი (ინგლისი) – S 500

– უვე ბერკემერი – დირიჟორი (გერმანია) – S 200

– კაროლინა მიურატი – ფორტეპიანო (საფრანგეთი) – S 100

– კორინ შაპელი – ვიოლინო (გერმანია) – S 100

– ვლადიმერ მიშჩუკი – ფორტეპიანო (რუსეთი) – S 300

– „ჰორტუს მუზიკუს“ – კამერული ანსამბლი 12 კაცი (ესტონეთი) – S 1500

– ირმა ისაკაძე – ფორტეპიანო – S 100

– ვლადიმერ სკანავი – ფორტეპიანო – S 500

– ეკატერინე სკანავი – S 100

– ნიკოლოზ ალექსეევი – დირიჟორი (რუსეთი) – S 500

– ელისო ბოლქვაძე – ფორტეპიანო – S 100

– ლუიზა კასტელანი – სოპრანო (იტალია) – S 2500

– „ქსენია ანსამბლი“ – სიმებიანი კვარტეტი – (იტალია) – S 2000

– პეტერბურგის დიდი დრამატული თეატრი – 6 კაცი – (რუსეთი) – S 1200

– ნიკოლას კიოკერტი – ვიოლინო – (გერმანია) – S 300

– მაქსიმილიან ჰორნუნგი – ჩელო – (გერმანია) – S 100

– ელდარ ისაკაძე – ჩელო – S 300

– პიერ შვარცენბახი – ფერმწერი – (საფრანგეთი) – S 500

––––––––––––––––––––––––––––

 სულ: 20 700 აშშ დოლარის ეკვივალენტი ეროვნული ვალუტით.

აღნიშნულ თანხას დაემატება:

– კანონით დადგენილი წესით დამატებითი ღირებულების გადასახადი 20 პროცენტის ოდენობით – 4 140 აშშ დოლარი;

– მონაწილეთა მგზავრობის ხარჯი – 25100 აშშ დოლარი

სულ ეროვნული ვალუტით სახელმწიფოს მხრიდან ფესტივალის

დასაფინანსებლად საჭიროა 100 000 ლარი.


